Diari Oficial de la Generalitat Valenciana


Sumari del DOGV 5541, del 25-06-2007 (2007/8153)

RESOLUCIÓ de 18 de juny de 2007, de la Conselleria de Benestar Social, per la qual s'incrementen els crèdits que han de finançar les ajudes convocades mitjançant l'Orde de 28 de desembre de 2006, de la Conselleria de Benestar Social, per la qual es regulen i es convoquen ajudes dirigides al sosteniment de centres d'atenció especialitzada a menors per a l'any 2007, determinats en la Resolució de 6 de febrer de 2007.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5541

Data del DOGV
:   25-06-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/8153


Data del document
:   18-06-2007

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * equipament social
    * protecció de la infància
    * servei social

RESOLUCIÓ de 18 de juny de 2007, de la Conselleria de Benestar Social, per la qual s'incrementen els crèdits que han de finançar les ajudes convocades mitjançant l'Orde de 28 de desembre de 2006, de la Conselleria de Benestar Social, per la qual es regulen i es convoquen ajudes dirigides al sosteniment de centres d'atenció especialitzada a menors per a l'any 2007, determinats en la Resolució de 6 de febrer de 2007. [2007/8153]  
L'Orde de 28 de desembre de 2006, publicada en el DOCV núm. 5.429, de 16 de gener de 2007, va ser tramitada d'acord amb allò disposat en l'Orde de 26 de setembre de 1994, de la conselleria d'Economia i Hisenda per la qual es regula la tramitació anticipada d'expedients de gasto, tot quedant condicionat el finançament d'estes ajudes a l'aprovació dels crèdits corresponents.  
Una vegada aprovada i publicada la Llei 11/2006, de 27 de desembre, de la Generalitat, de Pressupostos de la Generalitat per a l'exercici 2007 (DOGV núm. 5.417, de 29.12.2006), en aplicació d'allò que establix la disposició addicional primera de l'Orde d'ajudes d'acord amb allò regulat en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir mitjançant Resolució de 6 de febrer de 2007 (DOCV núm. 5.451, de 15.02.2007) a donar publicitat als crèdits que financen les ajudes convocades mitjançant l'Orde de 28 de desembre de 2006, de la conselleria de Benestar Social, per la qual es regulen i es convoquen ajudes dirigides al sosteniment de centes d'atenció especialitzada a menors, per l'any 2007.  
En canvi, hi ha en estos moments noves disponibilitats pressupostàries en la línia Línea T-1327, que permeten incrementar el finançament de l'Orde de 28 de desembre de 2006.   
Per això, i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 120/2003, de 14 de juliol, del Govern Valencià, pel qual s'aprova el Reglament Orgànic i Funcional de la conselleria de Benestar Social, resolc  
Primer  
Incrementar la quantia dels crèdits pressupostaris i la línia de subvenció destinada a finançar l'ajuda regulada en l'Orde de 28 de desembre de 2006, de la conselleria de Benestar Social, per la qual es regulen i es convoquen ajudes dirigides al sosteniment de centres d'atenció especialitzada a menors, per a l'any 2007.   
Denominació: «Centres d'Atenció Especialitzada Sector Menor».  
Projecte: T-1327  
Consignació pressupostària:  
Increment de 341.670,00euros, i passa de 2.645.401,45 euros a 2.987.071,45 euros.  
Procedència fons: propis  
Segon  
Publicar la present Resolució en el Diari Oficial de la Comunitat Valenciana.  
València, 18 de juny de 2007.- La consellera de Benestar Social: Alicia de Miguel García.